edelgran
Store norske leksikon,Biologi,Planteriket,Nakenfrøete planter,Bartrær,Furuordenen,Furufamilien,Edelgranslekta
Edelgran er ei slekt i furufamilien med 40–46 artar i Asia, Europa, Nord-Afrika og Amerika. Ingen av desse bartrea er viltveksande i Noreg, men mange artar blir planta og finst av og til forvilla. Trea har flate nåler og opprette frøkongler som mistar skjela når dei modnar. Dei fleste artane er vakre og dekorative, og ei rekkje av dei blir planta i hagar og parkar. Baret av mange artar har stor bruk som pyntegrønt fordi det ikkje så lett mistar nålene.
Artar Den mellom- og sør-europeiske arten, Abies alba, blir kalla vanleg edelgran eller europaedelgran. Andre artar i Sør-Europa er gresk edelgran, Abies cephalonica, og spaniaedelgran, Abies pinsapo. Den siste finst også i Nord-Afrika.Frå Nord-Amerika stammar: purpuredelgran, Abies amabilis   balsamedelgran, Abies balsamea   kjempeedelgran, Abies grandis  koloradoedelgran, Abies concolor  nobeledelgran, Abies procera   fjelledelgran, Abies lasiocarpa  praktedelgran, Abies magnifica   Frå Kaukasus stammar nordmannsedelgran, Abies nordmanniana.Frå Sibir stammar sibiredelgran, Abies sibirica.Frå Japan stammar: veitchedelgran, Abies veitchii  nikkoedelgran, Abies homolepis   Frå Korea stammar koreaedelgran, Abies koreana.Dei artane som blir mest brukte til pyntegrønt, er Abies amabilis, Abies cephalonica, Abies homolepis, Abies koreana, Abies nordmanniana, Abies procera og Abies veitchii.I framandartslista til Artsdatabanken er dei fleste edelgranartane som er planta i Noreg, vurderte til å representere låg risiko (LO) eller ingen kjend risiko (NK). Unntaket er koloradoedelgran med potensielt høg risiko (PH). Vanleg edelgran er ikkje vurdert, då arten kom til Noreg før år 1800, men han kan representere eit problem fleire stader i Sør-Noreg. Han invaderer mellom anna naturreservat med edellauvskog. Les meir i Store norske leksikon gran furufamilien bartre Eksterne lenkjer Fremmedartslista 2018